चंडीगढ़। आज पूरी दुनिया में क्रिसमस मनाया जाएगा। ट्राईसिटी में भी शहर के सभी चर्च सजे हैं। शुक्रवार को सेक्टर-19 और सेक्टर-18 सहित सभी चर्चों में प्रेयर होगी। सुबह 8:30 बजे से चर्चों में प्रार्थना सभाएं होंगी।
शुरुआती दौर में सेंटा का हुलिया कैसा था, यह कोई नहीं जानता। 1822 में क्लीमेंट मूर की नाइट बिफोर क्रिसमस में छपे सांता के कार्टून ने पूरी दुनिया का ध्यान खींच लिया। थॉमस नैस्ट नामक पॉलिटिकल कार्टूनिस्ट ने हार्पर्स वीकली के लिए एक इलस्ट्रेशन तैयार किया था, जिसमें सफेद दाढ़ी वाले सेंटा क्लॉज को यह शक्ल मिली, जिसे आज पूरी दुनिया जानती है। धीरे-धीरे सेंटा के चेहरे का यूज विभिन्न ब्रांड्स की पब्लिसिटी के लिए किया जाने लगा। आज के जमाने का सेंटा 1930 में अस्तित्व में आया। हैडन संडब्लोम नामक एक कलाकार एक कोेल्ड ड्रिंक की एड में सेंटा के रूप में 35 सालों (1931 से लेकर 1964 तक) तक दिखाई दिया। इस रूप को लोगों ने पसंद किया। तब से आज तक यह सेंटा क्रिसमस पर मशहूर है।
डेनमार्क से मिला ‘सेंटा’ नाम
करीब डेढ़ हजार साल पहले जन्मे निकोलस को असली सेंटा माना जाता है। निकोलस का जन्म तीसरी सदी (300 एडी) में जीसस की मौत के 280 साल बाद तुर्किस्तान के मायरा नामक शहर में हुआ। वे बहुत अमीर थे और चाहते थे कि क्रिसमस और नए साल पर सब खुश रहें। इसलिए वे तोहफे के तौर पर खुशियां बांटने निकल पड़ते। उनकी इस उदारता के कारण निकोलस को संत कहा जाने लगा। उनकी मौत के बाद वेश बदलकर गरीबों और बच्चों को गिफ्ट देने की एक प्रथा सी बन गई। बाद में यही संत निकोलस सैंटा क्लॉज के नाम से मशहूर हो गए। यह नाम डेनमार्क के लोगों की देन है। सेंटा काे एक जादूगर माना जाता है, जिसके पास अच्छे और सच्चे बच्चों के लिए ढेर सारे गिफ्ट्स होते हैं।
आगे की स्लाइड्स में देखें संबंधित फोटोज...
hin_Deva hin_Deva awa_Deva hin_Deva hin_Deva